Diari Oficial de la Generalitat Valenciana


Sumari del DOGV 6550, del 23-06-2011 (2011/7108)

Resolució de 8 de març de 2011, de la Conselleria d'Infraestructures i Transport, per la qual s'aprova la renúncia de la realització del contracte de redacció del Projecte de Construcció de la Via Parc d'Alacant, tram carrer Llíber-avinguda Jaume I (Alacant). Expedient número 2008/09/50.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6550

Data del DOGV
:   23-06-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/7108


Data del document
:   08-03-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de serveis

Resolució de 8 de març de 2011, de la Conselleria d'Infraestructures i Transport, per la qual s'aprova la renúncia de la realització del contracte de redacció del Projecte de Construcció de la Via Parc d'Alacant, tram carrer Llíber-avinguda Jaume I (Alacant). Expedient número 2008/09/50. [2011/7108]  
Vista la documentació que es troba en poder de l'expedient de referència l'objecte de la qual és redacció del Projecte de Construcció de la Via Parc d'Alacant, tram carrer Llíber-avinguda Jaume I (Alacant), i de conformitat amb els següents  
  
Antecedents de fet  
1. L'11 de novembre de 2009 es va aprovar, pel conseller d'Infraestructures i Transport, l'expedient de contractació de referència, juntament amb la despesa corresponent, per la qual cosa es va disposar l'obertura d'un procediment obert per a l'adjudicació d'un contracte de servicis.  
2. Conseqüència de l'anterior, es va iniciar el procediment de licitació que, no obstant això, no va aconseguir la fase de l'obertura de les ofertes econòmiques.  
3. El 2 de març de 2011, el Servici Pressupostari de la Conselleria d'Infraestructures i Transport va emetre un informe en què arreplega la falta de consignació pressupostària per al contracte de referència.  
  
Fonaments de dret  
1. L'article 194 de la Llei 30/2007, de 30 d'octubre, de Contractes del Sector Públic, establix que «l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar-ne la resolució i determinar els efectes d'esta».  
2. L'article 139 de l'esmentada Llei 30/2007 establix, en el punt primer, que per al cas en què l'òrgan de contractació renuncie a subscriure un contracte per al qual haja efectuat la convocatòria corresponent, ho notificarà als candidats o licitadors.  
3. En este mateix article, en el punt segon, s'establix que la renúncia a la realització del contracte només la podrà acordar l'òrgan de contractació abans de l'adjudicació, i s'haurà de compensar els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I, en el punt tercer, s'afig que només es podrà renunciar a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar la present resolució en virtut de les facultats previstes en l'article 28 de la Llei 5/83, de 30 de desembre, del Consell, així com en l'article 8 del Reglament Orgànic i Funcional de la Conselleria d'Infraestructures i Transport, aprovat pel Decret 117/2007 del Consell.  
  
Vistos els preceptes legals i la resta de disposicions de general i pertinent aplicació, resolc:  
Aprovar la renúncia de la realització del contracte de redacció del Projecte de Construcció de la Via Parc d'Alacant, tram carrer Llíber-avinguda Jaume I (Alacant), a l'efecte del qual es tramitava l'expedient número 2008/09/50, pels motius exposats anteriorment.  
  
Contra la present resolució, que posa fi a la via administrativa, es podrà interposar un recurs potestatiu de reposició davant del conseller en el termini d'un mes, comptador des de l'endemà de la notificació, d'acord amb el que establixen els articles 116.1 i 117.1. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Generalitat Valenciana, en el termini de dos mesos, comptadors des de l'endemà de la notificació d'esta, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que es puga interposar qualsevol altre recurs que es crega oportú.   
  
València, 8 de març de 2011.- El conseller d'Infraestructures i Transport: Mario Flores Lanuza.